Diari Oficial de la Generalitat Valenciana


Sumari del DOGV 372, del 05-05-1986 (1986/806167)

ORDRE de 31 de març de 1986, de la Conselleria de Treball i Seguretat Social, per la qual son convocades ajudes a les Cooperatives i les Societats Laborals en l'any 1986.
--------------------------------------------------------------------------------------------------------------------------------------------------------------------------

### Dades del document

Número de DOGV
:   372

Data del DOGV
:   05-05-1986

Secció del DOGV
:   ALTRES DISPOSICIONS

Número del document
:   1986/806167


Data del document
:   31-03-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 31 de març de 1986, de la Conselleria de Treball i Seguretat Social, per la qual són convocades ajudes a les Cooperatives i les Societats Laborals en l'any 1986.  
En virtut de l'Ordre Ministerial de 21 de febrer d'enguany s?han establert diversos Programes de suport a la creació d'ocupació, figurant-hi un dirigit a donar suport a l'ocupació en les Cooperatives i les Societats Laborals, programa la gestió del qual correspon a la Comunitat Autònoma Valenciana, d'acord amb el traspàs de funcions establert en el Reial Decret 268/1985, de 23 de gener.   
D'altra banda, la Llei 11/1985 de 25 d'octubre de la Generalitat Valenciana, de Cooperatives de la Comunitat Valenciana, compromet a la Generalitat Valenciana d'efectuar una política de foment del cooperativisme i d'adaptar les mesures necessàries conduents a tal finalitat.   
El compliment del mandat recollit en aquesta norma legal, així com l'exercici de les transferències efectuades per raó de l'esmentat Reial Decret determina l'establiment de les ajudes que durant 1986 es concediran a les Cooperatives i a les Societats Laborals existents en la Comunitat Valenciana i dependents de l'Administració Autònoma. En virtut d'això,   
ORDENE  
Article primer  
S'estableix un Programa d'ajudes a l'ocupació en les Cooperatives i les Societats Laborals per a 1986, per tal de crear o mantenir llocs de treball.   
Les esmentades ajudes podran consistir en:   
1. Subvencions fins 250.000 pessetes per lloc de treball, quan es tracte de treballadors desocupats menors de 25 anys o majors de 25 anys que hi siguen inscrits com a aturats un any, almenys, en la corresponent Oficina de Col·locació, i adqueresquen la condició de socis treballadors d'una Cooperativa.   
2. Subvencions financeres per tal de reduir els interessos de crèdits per a inversions de capital fix, destinat a la constitució o manteniment de Cooperatives i Societats Laborals.   
Hom podrà concedir una subvenció d'interessos de crèdits per a capital circulant, sempre que aquests no superen el 25% de la inversió, en cas de constitució de Cooperatives i Societats Laborals.   
3. Subvencions per a assistència tècnica.   
4. Subvencions per a la formació, així com per a la promoció i el foment del cooperativisme.   
5. Es podran concedir ajudes de caràcter excepcional per a Cooperatives de Treball Associat de nova creació constituïdes exclusivament per jovens menors de 25 anys, i a les dedicades a l'ensenyament.   
6. Així mateix, hom podrà concedir ajudes per a la cobertura parcial del risc d'operacions creditícies atorgades per Entitats Bancàries que hagen signat a tal efecte un conveni amb la Conselleria de Treball i Seguretat Social.   
Article segon  
La subvenció financera a què fa referència l'apartat 2 de l'article primer, serà com a màxim de 6 punts del tipus d'interés fixat per l'Entitat de Crèdit, pública o privada, que concedesca el préstec al sol·licitant, sense que puga superar la quantia de 500.000 pessetes per soci integrant d'una Cooperativa o Societat laboral, tret de casos excepcionals expressament autoritzats pel Conseller de Treball i Seguretat Social.   
Els préstecs, perquè siguen subvencionables, hauran de ser concedits per aquelles Entitats de Crèdit que tinguen subscrit un conveni amb aquest objectiu amb la Generalitat Valenciana o amb el Ministeri de Treball i Seguretat Social i tindran com a destinació el finançament d'inversions que creen o mantinguen ocupació estable.   
Article tercer  
Les subvencions per a assitència tècnica podran consistir en algunes de les modalitats següents:   
-Contractació de Directors Gerents o Tècnics.   
-Estudis de viabilitat, organització, comercialització, diagnosi i altres de naturalesa semblant.   
-Estudis per obtenir finançament.   
-Auditories i informes econòmics.   
-Assessorament en les diverses àrees de gestió empresarial.   
Article quart  
La Conselleria de Treball i Seguretat Social promocionarà la Formació Ocupacional dels socis cooperativistes a través de cursos d'iniciació, perfeccionament o reconversió, d'acord amb l'Ordre del Ministeri de Treball i Seguretat Social de 20 de febrer de 1986, i el Conveni de Col·laboració entre el Ministeri de Treball i Seguretat Social i la Generalitat Valenciana de 20 de desembre de 1985.   
Hom concedirà ajudes per a les activitats de Formació Cooperativa, Difusió i Foment del Cooperativisme, organitzades per les pròpies Cooperatives o llurs socis, a les Organitzacions del Moviment Cooperatiu, així com a les Entitats sense finalitat lucrativa, entre els objectius de les quals estiga la formació, difusió i el foment del Cooperativisme.   
A aquests electes podran subscriure's Convenis de Col·laboració entre la Conselleria de Treball i Seguretat Social i les Entitats i Organitzacions esmentades en el paràgraf anterior.   
Article cinqué  
Les sol·licituds de les ajudes previstes en aquesta norma es presentaran davant les Direccions Territorials de Treball, i es formularan en els impresos que es facilitaran en aquestes Direccions Territorials, als quals s'adjuntarà la documentació complementària que en aquests s'indicarà, fent-hi constar clarament l'ajuda sol·licitada.   
Les Direccions Territorials de Treball revisaran i verificaran els expedients. Quan l'expedient no estiga complot, el sol·licitant, a requeriment de la Direcció Territorial de Treball corresponent, tindrà que completar-lo en el termini de deu dies, d'acord amb el que estableix l'article 71 de la Llei de Procediment Administratiu.   
La Direcció Territorial corresponent incorporarà el seu informe a l'expedient i, una vegada completat, el remetrà a la Direcció General d'Ocupació i Cooperació. Aquesta Direcció General a la vista de l'expedient, podrà demanar els informes complementaris que estime adients amb la millor resolució.   
La Direcció General d'Ocupació i Cooperació adoptarà la resolució que pertoque, a la vista de l'expedient i de les necessitats reals que s'hi desprenguen, tenint en compte, en qualsevol cas, la limitació fixada per l'article 15 de la Llei 15/85, de 30 de desembre, de la Generalitat Valenciana.   
Article sisé  
El seguiment i el control de les ajudes concedides segons aquesta disposició, s'efectuarà a través dels Serveis de la Conselleria de Treball i Seguretat Social i de la Inspecció de Treball i Seguretat Social.   
Article seté  
Les ajudes contemplades en aquesta norma, es concediran sempre que existesquen disponibilitats pressupostàries.   
DISPOSICIO ADDICIONAL  
La quantia establerta per a l'ajuda prevista en l'article 1r, número 1, podrà ser incrementada en un 100%, amb càrrec al Fons Social Europea, d'acord amb la normativa aprovada a l'efecte pel Ministeri de Treball i Seguretat Social.   
DISPOSICIONS FINALS  
Primera  
En allò que no preveu aquesta norma serà d'aplicació l'Ordre del Ministeri de Treball i Seguretat Social de 21 de febrer de 1986, per la qual s'estableixen diversos Programes de Suport a la Creació d'Ocupació.   
Segona  
Aquesta disposició entrarà en vigor l'endemà de la publicació en el Diari Oficial de la Generalitat Valenciana.   
València, 31 de març de 1986.   
El Conseller de Treball i Seguretat Social  
MIQUEL DOMENECH I PASTOR